Komission asetus (EY) N:o 2557/2001,

annettu 28 päivänä joulukuuta 2001,

Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta annetun neuvoston asetuksen (ETY) N:o 259/93 liitteen V muuttamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta 1 päivänä helmikuuta 1993 annetun neuvoston asetuksen (ETY) N:o 259/93(1), sellaisena kuin se on viimeksi muutettuna komission päätöksellä 1999/816/EY(2), ja erityisesti sen 16 artiklan 1 kohdan,

sekä katsoo seuraavaa:

(1) Yhteisö on ollut neuvoston päätöksellä 93/98/ETY(3) sopimuspuolena vaarallisten jätteiden maan rajan ylittävien siirtojen ja käsittelyn valvontaa koskevassa Baselin yleissopimuksessa 7 päivästä helmikuuta 1994.

(2) On vahvistettu vaarallisista jätteistä 12 päivänä joulukuuta 1991 annetun neuvoston direktiivin 91/689/ETY(4), sellaisena kuin se on muutettuna direktiivillä 94/31/EY(5), 1 artiklan 4 kohdan mukainen vaarallisten jätteiden luettelo, jota on muutettu jäsenvaltioilta saatujen ilmoitusten perusteella. Mainitun vaarallisten jätteiden luettelon uusin versio on komission päätöksessä 2000/532/EY(6), sellaisena kuin se on viimeksi muutettuna neuvoston päätöksellä 2001/573/EY(7).

(3) Yhteisö on hyväksynyt hyödynnettävien jätteiden maan rajan ylittävien siirtojen valvonnasta tehdyn päätöksen C(92) 39/lopullinen muuttamisesta tehdyn OECD:n neuvoston päätöksen C(2001) 107, mukaan luettuna erityisesti sen liitteen 4 osa II, jossa luetellaan jätteet, joihin sovelletaan kyseisen päätöksen mukaista niin kutsuttua keltaista valvontamenettelyä.

(4) OECD:n neuvoston päätös C(2001)107 sekä sen liitteen 4 osa II sitovat jäsenvaltioita ja yhteisöä vasta, kun tarvittavat yhteisön menettelyt on saatettu päätökseen(8). Sen vuoksi on tarpeen huolehtia siitä, että tämän asetuksen kannalta olennaiset liitteen 4 osaa II koskevat OECD:n muutokset saatetaan osaksi yhteisön lainsäädäntöä samasta päivästä alkaen kuin päätökseen 2000/532/EY sisältyvät muutokset, eli 1 päivästä tammikuuta 2002.

(5) Neuvoston asetuksen (ETY) N:o 259/93 liite V olisi muutettava siten, että sen osissa 2 ja 3 otetaan kaikilta osin huomioon uusin direktiivin 91/689/ETY 1 artiklan 4 kohdan mukaisesti vahvistettu vaarallisten jätteiden luettelo sekä uusin OECD:n neuvoston vahvistama ja yhteisön hyväksymä jäteluettelo.

(6) Tässä asetuksessa säädetyt toimenpiteet ovat direktiivin 75/442/ETY 18 artiklalla perustetun komitean lausunnon mukaisia,

ON ANTANUT TÄMÄN ASETUKSEN:

1 artikla

Korvataan neuvoston asetuksen (ETY) N:o 259/93 liite V tämän asetuksen liitteellä.

2 artikla

Tämä asetus tulee voimaan 1 päivänä tammikuuta 2002.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 28 päivänä joulukuuta 2001.

Komission puolesta

Margot Wallström

Komission jäsen

(1) EYVL L 30, 6.2.1993, s. 1.

(2) EYVL L 316, 10.12.1999, s. 45.

(3) EYVL L 39, 16.2.1993, s. 1.

(4) EYVL L 377, 31.12.1991, s. 20.

(5) EYVL L 168, 2.7.1994, s. 28.

(6) EYVL L 226, 6.9.2000, s. 3.

(7) EYVL L 203, 28.7.2001, s. 18.

(8) Neuvoston päätelmät 12. kesäkuuta 2001.

LIITE

"LIITE V

Johdanto

1. Sovelletaan liitettä V, kuitenkaan rajoittamatta direktiivin 75/442/ETY, sellaisena kuin se on muutettuna direktiivillä 91/156/ETY, ja direktiivin 91/689/ETY soveltamista.

2. Tämä liite on kolmiosainen, ja osia 2 ja 3 sovelletaan ainoastaan silloin, kun osaa 1 ei voida soveltaa. Jotta voidaan määrittää, kuuluuko tietty jäte neuvoston asetuksen (ETY) N:o 259/93 liitteen V soveltamisalaan, on ensin tarkistettava, mainitaanko se liitteen V osassa 1. Jos sitä ei mainita, on tarkistettava, mainitaanko se osassa 2, ja ellei, on tarkistettava, mainitaanko se osassa 3.

Osa 1 on jaettu kahteen luetteloon. Luettelossa A luetellaan Baselin yleissopimuksessa vaarallisiksi luokitellut jätteet, jotka ovat tästä syystä vientikiellon alaisia. Luettelossa B luetellaan jätteet, joita vientikielto ei koske.

Näin ollen, jos jokin jäte mainitaan osassa 1, on tarkistettava, luetellaanko se luettelossa A vai luettelossa B. Ainoastaan siinä tapauksessa, että jätettä ei mainita osan 1 kummassakaan luettelossa (A tai B), on tarkistettava, mainitaanko se osan 2 vaarallisten jätteiden joukossa tai osassa 3. Jos mainitaan, siihen sovelletaan vientikieltoa.

3. Jäsenvaltiot voivat poikkeustapauksissa toteuttaa toimia määrittääkseen jätteen haltijan asianmukaisesti toimittamien asiakirjatodisteiden perusteella, että neuvoston asetuksen (ETY) N:o 259/93, sellaisena kuin se on muutettuna, 16 artiklan 1 kohdassa tarkoitettu vientikielto ei koske tiettyä tässä liitteessä mainittua jätettä, jos sillä ei ole mitään direktiivin 91/689/ETY liitteessä III lueteltuja ominaisuuksia, ottaen huomioon kyseisen liitteen kohtien H3-H8, H10 ja H11 osalta komission päätöksellä 2000/532/EY, sellaisena kuin se on muutettuna, säädetyt raja-arvot.

Tällaisessa tapauksessa kyseisen jäsenvaltion on ennen päätöksen tekemistä ilmoitettava asiasta maalle, johon jätteen tuontia suunnitellaan. Jäsenvaltioiden on ilmoitettava tällaisista tapauksista komissiolle kunkin kalenterivuoden loppuun mennessä. Komissio välittää tiedot kaikille jäsenvaltioille ja Baselin yleissopimuksen sihteeristölle. Komissio voi annettujen tietojen perusteella esittää huomautuksia ja tehdä tarvittaessa direktiivin 75/442/ETY 18 artiklalla perustetulle komitealle ehdotuksia neuvoston asetuksen (ETY) N:o 259/93 liitteen V mukauttamiseksi.

4. Se, ettei jätettä mainita tässä liitteessä tai että se mainitaan osan 1 luettelossa B, ei estä poikkeustapauksissa luonnehtimasta tällaista jätettä vaaralliseksi eikä soveltamasta siihen asetuksen (ETY) N:o 259/93, sellaisena kuin se on muutettuna, 16 artiklan 1 kohdassa tarkoitettua vientikieltoa, jos jätteellä on direktiivin 91/689/ETY liitteessä III lueteltuja ominaisuuksia, ottaen huomioon kyseisen liitteen kohtien H3-H8, H10 ja H11 osalta komission päätöksellä 2000/532/EY, sellaisena kuin se on muutettuna, säädetyt raja-arvot, niin kuin asiasta säädetään direktiivin 91/689/ETY 1 artiklan 4 kohdan toisessa luetelmakohdassa ja asetuksen (ETY) N:o 259/93 liitteen II johdannossa.

Tällaisessa tapauksessa kyseisen jäsenvaltion on ennen päätöksen tekemistä ilmoitettava asiasta maalle, johon jätteen tuontia suunnitellaan. Jäsenvaltioiden on ilmoitettava tällaisista tapauksista komissiolle kunkin kalenterivuoden loppuun mennessä. Komissio välittää tiedot kaikille jäsenvaltioille ja Baselin yleissopimuksen sihteeristölle. Komissio voi annettujen tietojen perusteella esittää huomautuksia ja tehdä tarvittaessa direktiivin 75/442/ETY 18 artiklalla perustetulle komitealle ehdotuksia neuvoston asetuksen (ETY) N:o 259/93 liitteen V mukauttamiseksi.

OSA 1

Luettelo A (Baselin yleissopimuksen liite VIII)

>TAULUKON PAIKKA>

Luettelo B (Baselin yleissopimuksen liite IX)

>TAULUKON PAIKKA>

OSA 2

Komission päätöksen 2000/532/EY, sellaisena kuin se on muutettuna, liitteessä luetellut jätteet. Tähdellä merkityt jätteet katsotaan vaarallisista jätteistä annetun komission direktiivin 91/689/ETY mukaisiksi vaarallisiksi jätteiksi(1).

>TAULUKON PAIKKA>

OSA 3

Jätteet, jotka luetellaan hyödynnettävien jätteiden maan rajan ylittävien siirtojen valvonnasta tehdyn päätöksen C(92) 39/lopullinen muuttamisesta tehdyn OECD:n neuvoston päätöksen C(2001) 107 liitteen 4 osassa II. Kohdissa AB 130, AC 250, AC 260 ja AC 270 mainitut jätteet on poistettu, koska ne on todettu direktiivin 75/442/ETY 18 artiklassa säädettyä menettelyä noudattaen selvästi vaarattomiksi, eivätkä ne siksi ole edellä mainitun asetuksen 16 artiklan 1 kohdassa säädetyn vientikiellon alaisia.

METALLIPITOISET JÄTTEET

>TAULUKON PAIKKA>

PÄÄASIALLISESTI EPÄORGAANISIA AINESOSIA SISÄLTÄVÄT JÄTTEET, JOTKA VOIVAT SISÄLTÄÄ METALLEJA JA ORGAANISIA AINEITA

>TAULUKON PAIKKA>

PÄÄASIALLISESTI ORGAANISIA AINESOSIA SISÄLTÄVÄT JÄTTEET, JOTKA VOIVAT SISÄLTÄÄ METALLEJA JA EPÄORGAANISIA AINEITA

>TAULUKON PAIKKA>

JÄTTEET, JOTKA VOIVAT SISÄLTÄÄ JOKO EPÄORGAANISIA TAI ORGAANISIA AINESOSIA

>TAULUKON PAIKKA>

PÄÄASIASSA EPÄORGAANISIA AINESOSIA SISÄLTÄVÄT JÄTTEET, JOTKA VOIVAT SISÄLTÄÄ METALLEJA TAI ORGAANISIA AINEITA

>TAULUKON PAIKKA>

(1) Määritettäessä, mihin alla olevan luettelon nimikkeeseen jokin jäte kuuluu, on aiheellista käyttää apuna komission päätöksen 2000/532/EY, sellaisena kuin se on muutettuna, liitteen johdantoa."